Léon-Arthur Elchinger

Léon-Arthur-Auguste Elchinger (2. heinäkuuta 1908 – 27. kesäkuuta 1998) oli katolisen kirkon ranskalainen pappi, joka toimi Strasbourgin piispana vuosina 1966–1984. Hän sai pappisvihkimyksensä 4. huhtikuuta 1931. Piispaksi hänet vihittiin 16. tammikuuta 1958 Jean-Julien Weberin toimiessa pääkonsekraattorina; hän oli vuonna 1957 tullut nimitetyksi Strasbourgin koadjuuttoripiispaksi ja Antandruksen titulaaripiispaksi.Catholic-Hierarchy.org: Bishop Léon-Arthur-Auguste Elchinger

Elchinger osallistui Vatikaanin toiseen kirkolliskokoukseen. Vuonna 1982 Elchinger kielsi ILGA:n (International Lesbian and Gay Association) jäsenille kokoontumisen ajaksi katolisen kirkon tiloista varatut yösijat. Hän mainitsi näkevänsä homoseksuaalisuuden sairautena. Homoseksuaalisuutensa johdosta natsien keskitysleirille aikoinaan joutunut homoaktivisti Pierre Seel raivostui ja lähetti piispalle aiheesta avoimen kirjeen.Glbtq.com: Seel, Pierre (1923-2005) 

 Lähteet 

Luokka:Ranskalaiset piispat
Luokka:Katoliset piispat
Luokka:Vuonna 1908 syntyneet
Luokka:Vuonna 1998 kuolleet